- Que son?
É unha titulación que ofrece unha especialización profesional ou ben unha actividade investigadora. 

- Onde se cursan? 
Só en centros universitarios, sexan públicos ou privados. E igualmente en centros homologados.

- Duración... 
Un ou dous anos (60 ou 120 créditos). 

- O seu prezo 
Entre 832 e 3.012 euros a matrícula anual, en Universidades públicas. 

- Que son as "atribucións" profesionais?
É a posibilidade de exercer unha profesión ao acabar os estudos de grao. 
Así, poderás exercer a profesión de Fisioterapeuta, Podólogo, Logopeda, Mestre de Educación Infantil...
cando acabes o grao de Fisioterapia, Podoloxía, etc. 

Con todo hai postos de traballo que requiren o título de máster.

- Que profesións requiren facer un máster?
Son os másteres habilitantes ou másteres obrigatorios para exercer unha profesión.
  Citemos algúns:
* Máster en Formación do Profesorado de Educación Secundaria:
   Para dar clase nos centros de secundaria.
* Máster en Avogacía:
   Para os que desexen exercer como avogados colexiados.
* Máster en Arquitectura
   Para exercer como arquitecto e asinar os teus proxectos.
* Máster en Psicoloxía Xeral Sanitaria
   Para o exercicio da Psicoloxía no sector sanitario.
* Máster en Enxeñería:
   Para exercer a profesión de Enxeñeiro "superior".

- Vexamos agora o mundo das Enxeñerías 
Polo momento, o Ministerio de Educación regulou por lei as seguintes profesións: 

* Enxeñeiro Técnico Aeronáutico.
* Enxeñeiro Técnico Agrícola.
* Enxeñeiro Técnico Forestal.
* Enxeñeiro Técnico Industrial.
* Enxeñeiro Técnico de Minas.
* Enxeñeiro Técnico Naval.
* Enxeñeiro Técnico de Obras Públicas.
* Enxeñeiro Técnico de Telecomunicación.
* Enxeñeiro Técnico en Topografía.

E dentro de cada unha? as súas especialidades: Mecánica, Eléctrica, Alimentaría?. 
Repetimos... son profesións, postos de traballo. Non son os antigos títulos. 
E para exercer estas profesións haberá que cursar o Grao de Enxeñería que no seu perfil quede claro a profesión para cuxo exercicio habilitan. 

- Que Enxeñerías requiren un Máster? 
Así mesmo regúlanse por lei as seguintes profesións? 

* Enxeñeiro Aeronáutico.
* Enxeñeiro Agrónomo. 
* Enxeñeiro de Camiños, Canles e Portos. 
* Enxeñeiro Industrial. 
* Enxeñeiro de Minas.
* Enxeñeiro de Montes.
* Enxeñeiro Naval e Oceánico.
* Enxeñeiro de Telecomunicación.
* Capitán da Mariña Mercante.
* Xefe de Máquinas da Mariña Mercante. 

E para poder desempeñar estas profesións haberá que cursar un MASTER, pero non un máster calquera, senón aqueles que na súa denominación, formación, etc... garantan as competencias para exercer esas profesións.

- Un exemplo para entendelo mellor... 

Para desempeñar a profesión de Enxeñeiro Industrial, é dicir para poder "asinar proxectos", haberá que cursar o "Máster en Enxeñería Industrial", con esta precisa denominación. 
E para poder acceder a este máster, o Grao máis apropiado é o de "Enxeñería en Tecnoloxías Industriais". 
Os outros graos especialistas como Enxeñeiro Mecánico, Eléctrico, Químico, en Electrónica e Automática ou Téxtil, tamén permiten o seu acceso pero requirirán certos complementos de formación.